OzLabs/hebrew-wiki-articles huggingface dataset:
נציגויות דיפלומטיות של כורדיסטן העיראקית בעולם

משלחות דיפלומטיות של [[כורדיסטן העיראקית]]
נציגויות דיפלומטיות של כורדיסטן העיראקית, הם הייצוג של הממשלה האזורית של כורדיסטן במדינות העולם. הייצוג הכורדי בחו"ל גדל משמעותית מאז 2007. לכורדיסטן העיראקית יש כיום נציגויות ב-13 מדינות ובאיחוד האירופי.<ref></ref>

החוקה העיראקית החדשה מ-2005 מבטיחה את זכותה של כורדיסטן העיראקית להמשיך לקיים נציגויות דיפלומטיות על מנת לקדם את האינטרסים הכלכליים, התרבותיים והחינוכיים שלה. לחלק מהמדינות יש חשיבות מיוחדת לכורדיסטן העיראקית בגלל יחסיו ארוכי השנים איתן, בגלל מעמדן הפוליטי והכלכלי, או בגלל הפזורה הכורדית המתגוררת בהם. האחריות העיקרית של הנציגויות הללו היא קידום מודעות ועניין בינלאומיים בפוליטיקה המקומית, התרבות, הכלכלה, חינוך והזדמנויות עסקיות והשקעות. בנוסף, לאור המספר הגדול של הכורדים העיראקים המתגוררים בחו"ל, נציגויות כורדיסטן העיראקית מסייעות גם בכמה שירותים משפטיים כגון אשרור ואימות של מסמכים השייכים לחברי הפזורה הכורדית מעבר לים, לשימוש בכורדיסטן, בתיאום עם משרד החוץ העיראקי. נציג כורדיסטן העיראקית יכול גם להעניק ייפוי כוח ולסייע בסיוע לאזרחי כורדיסטן החיים בחו"ל לקבל ייעוץ משפטי באזור.<ref></ref>

== אמריקה ==
* 
** וושינגטון (משרד ייצוג)

== אסיה ==
* 
** טהראן (משרד ייצוג)

*
** אנקרה (משרד ייצוג, עתידי)<ref></ref>

== אירופה ==
* 
** וינה (משרד ייצוג)<ref></ref>

* 
** ברלין (משרד ייצוג)
* 
** רומא (משרד ייצוג)
* 
** לונדון (משרד ייצוג)
* 
** מדריד (משרד ייצוג)
* 
** קרקוב (משרד ייצוג)
* 
** פריז (משרד ייצוג)
* 
** מוסקבה (משרד ייצוג)
* 
** סטוקלהום (משרד ייצוג)<ref></ref>
* 
** ברן (משרד ייצוג)

== אוקיאניה ==
* 
** סידני (משרד ייצוג)

== ארגונים בינלאומיים ==
* 
** בריסל (משלחת לאיחוד האירופי)

== קישורים חיצוניים ==
* 

== הערות שוליים ==

קטגוריה:כורדיסטן העיראקית: יחסי חוץ
כורדיסטן העיראקית
אנגלס (עיר)

אנגלס (ברוסית: Э́нгельс, ידועה בעבר כפוקרובסק וקוזאקנשטדט) היא עיר במחוז סראטוב שברוסיה. העיר והנמל שלה ממוקמים על נהר הוולגה, מול העיר סראטוב (מרכז המחוז) ומחוברים אליה באמצעות גשר. זוהי העיר השנייה בגודלה במחוז עם כ-202,419 תושבים (נכון ל-2010).

== היסטוריה ==
העיר יושבה לראשונה בשנת 1747, במהלך שלטונה של יקטרינה השנייה, קיסרית רוסיה. בתחילה גרמנים רבים התיישבו בעיירה. בשנת 1931 העיר נקראה על שם שותפו הגרמני של קרל מרקס, פרידריך אנגלס. אנגלס שימשה כבירת הרפובליקה הסובייטית הסוציאליסטית האוטונומית הגרמנית של הוולגה בשנים 1918–1941. רפובליקה זו פורקה עם הפלישה הגרמנית לרוסיה ב-1941.לאחר הפירוק העיר הועברה למחוז סראטוב. במקביל גרמנים תושבי העיר גורשו לסיביר ולרפובליקה הסובייטית הסוציאליסטית הקזחית, מתוך חשש לריגול גרמני.

המלחין אלפרד שניטקה חי בעבר בעיר.

== כלכלה ==
אנגלס היא עיר תעשייתית מאוד. בעיר פועל מפעל "Trolza" המייצר טרוליבוסים עבור התחבורה הציבורית ברוסיה. בנוסף על כך, יש מפעלים נוספים בתעשיית הרכב והמוצרים הביתיים.

בסמוך לאנגלס ממוקם בסיס חיל האוויר אנגלס-2.

== דמוגרפיה ==
{| class="sortable wikitable"
! style="width:4" |שנה
! style="width:40" | מספר תושבים
|-
| 1897
| 22,000
|-
| 1959
| 91,000
|-
| 1970
| 130,000
|-
| 1977
| 163,000
|-
| 1989
| 181,201
|-
| 2002
| 193,984
|-
| 2010
| 202,419
|-
| 2020
| 309,745
|}

== ערים תאומות ==
* <ref></ref>

== קישורים חיצוניים ==

* 
* 

== הערות שוליים ==

קטגוריה:מחוז סראטוב: ערים
קטגוריה:רוסיה: ערי נמל
קטגוריה:יישובים שהוקמו ב-1747
מארי אנטואנט (סדרת טלוויזיה)

מארי אנטואנט (בצרפתית: Marie Antoinette) היא סדרת דרמה תקופתית צרפתית-בריטית שנוצרה ונכתבה על ידי דברה דייוויס, ומבוססת על חייה של מארי אנטואנט, שהייתה למלכת צרפת האחרונה לפני פרוץ המהפכה הצרפתית.

הסדרה עלתה לשידור ב-31 באוקטובר 2022, ועונתה הראשונה כוללת שמונה פרקים.

==צוות השחקנים והדמויות==
* אמיליה שול – מארי אנטואנט
* לואי קנינגהם – לואי השישה עשר, בעלה של מארי.
* ג'ק ארצ'ר – לואי השמונה עשר, רוזן פרובנס
* ג'סמין בלקבורו – מריה תרזה לואיזה מסבויה, נסיכת למבל, אשת סודה של מארי.
* גאיה וייס – מאדאם דו בארי, פילגשו של לואי החמישה עשר.
* ג'יימס פיורפוי – לואי החמישה עשר, מלך צרפת, סבו של לואי השישה עשר.
* מרתה קלר – מריה תרזה, אמה של מארי אנטואנט.
* רוקסן דוראן – ז'וזפין
* ניית'ן וילקוקס – פלורימונד קלוד, הרוזן דה מרסי-ארגנטו
* קריסטל שפרד-קרוס – מארי אדלייד, נסיכת צרפת
* קרוליין פיט – ויקטואר, נסיכת צרפת
* אוסקר לסאז' – לואי פיליפ השני, דוכס שארטר, דודנו של לואי השישה עשר, אשר תומך במהפכה הצרפתית.
* ליאה אופרי – יולנדה דה פולסטרון
* יולי פולר – שבלייה דה סן ז'ורז
* מרטין לייקמאייר – אקסל דה פרסן
* ג'ונאס בלוקה – יוזף השני, קיסר האימפריה הרומית הקדושה

==הפקה==
===פיתוח===
לאחר שידור עונתה האחרונה של "ורסאי", נמסר כי חברת ההפקה של הערוץ הצרפתי "" הזמינה מהתסריטאית דברה דייוויס סדרה בת שמונה פרקים, במרכזה תעמוד המלכה מארי אנטואנט. במקביל לשיתוף פעולה עם חברות ההפקה "Banijay Studios" ו-"CAPA Drama", תכננה חברת ההפקה הצרפתית ליצור סדרה בשפה האנגלית, במטרה להפיץ אותה לקהל בינלאומי רחב באופן דומה להפצת הסדרה "ורסאי". באוקטובר 2021, נמסר כי "BBC" קנתה מראש את הסדרה וכי "חבר השידור הבריטי" יהיה חלק מתהליך ההפקה וההפצה. מ"ווג" ו"וראייטי" נמסר כי את הסדרה תכתוב צוות תסריטאיות בלבד, שיציגו "נקודת מבט פמיניסטית" על חייה של מארי אנטואנט.
===ליהוק===
בספטמבר 2021, נמסר על ליהוקו של צוות השחקנים המלא. את דמותה של מארי אנטואנט מגלמת השחקנית הגרמנייה אמיליה שול, ולצדה מככבים לואי קנינגהם, ג'ק ארצ'ר, ג'סמין בלקבורו, גאיה וייס, ג'יימס פיורפוי, מרתה קלר, רוקסן דוראן, קריסטל שפרד-קרוס, קרוליין פיט, אוסקר לסאז', ליאה אופרי, ג'ונאס בלוקה, ניית'ן וילקוקס, פול בנדי, לורה בנסון ויולי פולר.
===צילומים===
בספטמבר 2021, נמסר על תחילת צילומי הסדרה באולפני "ברי-סור מארן". בנוסף, צילומי הסדרה התקיימו גם באתרים היסטוריים, בהם ארמון ורסאי, וו-לה-ויקונט, טירת פונטנבלו, ושאטו דה שאן-סור מארן.

==שידור==
הסדרה עלתה לשידור לראשונה בערוץ הצרפתי "" ב-31 באוקטובר 2022.

ביולי 2022, נמסר כי באוסטרליה הסדרה תשודר דרך ערוץ "BBC First" ותופץ בשירותי הזרמת המדיה "Foxtel" ו-"Binge". עם זאת, טרם ידוע מועד עליית הסדרה לשידורים בבריטניה, אוסטרליה ובשווקים בינלאומיים נוספים.

==קישורים חיצוניים==
* 

==הערות שוליים==

קטגוריה:סדרות טלוויזיה בריטיות שעלו לשידור בשנות ה-2020
קטגוריה:סדרות טלוויזיה צרפתיות
קטגוריה:סדרות דרמה היסטוריות
קטגוריה:סדרות דרמה תקופתית בריטיות
קטגוריה:ארמון ורסאי
קטגוריה:המהפכה הצרפתית
קטגוריה:BBC: תוכניות וסדרות
קטגוריה:תיאורים תרבותיים של מארי אנטואנט
Chicago Freestyle

Chicago Freestyle הוא שיר של הראפר הקנדי דרייק והזמר-יוצר האמריקאי גיביון. השיר יצא לאור כרצועה השלישית מתוך המיקסטייפ המסחרי של דרייק, Dark Lane Demo Tapes ב-1 במאי 2020. דרייק מרפרר בשיר את שירו של אמינם משנת 2002, "Superman" בטרום-הפזמון.<ref></ref> כשיצא באופן לא רשמי ב-29 בפברואר 2020, יצא במקביל לשיר נוסף, "When to Say When".

==רקע==
ב-29 בפברואר 2020, דרייק הוציא את "When to Say When" ו-"Chicago Freestyle" לסאונדקלאוד. הוא הוציא גם וידאו קליפ לכל שיר.<ref></ref> בקליפ מככב דרייק הולך סביב ניו יורק לצד סצנות שצולמו במרסי פרוג'קטס בברוקלין.<ref></ref> השיר מותאם לפסנתר "רומנטי" ולפזמון "מושתק" בביצוע גיביון.<ref></ref> מבחינה לירית, דרייק "מפרק את החרדות וההתגמשויות המוכרות" הקשורות לחיי הלילה שלו, תוך שהוא מציג את עצמו כ"אנטגוניסט לא מוערך", כפי שתואר במאמר בפיצ'פורק.<ref name="pitchfork"></ref>

==קבלה ביקורתית==
גרנט רינדנר מקומפלקס הרגיש שהמילים משקפות את "הפעם הראשונה שדרייק נפגע מזה זמן רב" והודה ש"שברון הלב שלו מייצר שירים נהדרים".<ref></ref> קווין מונטס ממדיום ראה את השיר כ"אחד הבולטים המקוריים [של דרייק] עם האווירה המלנכולית העדינה שלו לשיקוף חיי הסלבריטאי שלו".<ref></ref> בסקירה מעורבת של "Chicago Freestyle" ו-"When to Say When", שלדון פירס מפיצ'פורק הרגיש שדרייק "לא משחק בעקב כמעט כמו אמינם ב-2002".<ref name="pitchfork"/> לוק מורגן בריטון מ-NME טען כי השיר "צ'יזי".<ref></ref>

==מיקומי שיא==

==נתוני מכירות==
{| class="wikitable sortable"
!מקום
!תארים
!מכירות
|-
! דנמרק (IFPI Danmark)
| זהב
| 45,000
|-
! פורטוגל (AFP)
| פלטינה
| 10,000
|-
! הממלכה המאוחדת (BPI)
| זהב
| 400,000
|}

==קישורים חיצוניים==

==הערות שוליים==

קטגוריה:שירי 2020
קטגוריה:שירי דרייק
קטגוריה:שירי גיביון
קטגוריה:שירים באנגלית
קטגוריה:שירים שנכתבו על ידי אמינם
קטגוריה:שירים על כאב לב
קטגוריה:שירים על שיקגו
קטגוריה:שירי זהב בממלכה המאוחדת
אובנינסק

אובנינסק (ברוסית: О́бнинск) היא עיר במחוז קלוגה שברוסיה, הממוקמת על גדת נהר פרוטבה כ- דרום-מערבית למוסקבה ו- צפונית מזרחית לקלוגה .

== היסטוריה ==
בשנת 1945 נוסד באזור מכון לפיזיקה והנדסת חשמל (IPPE). ב-27 ביוני 1954 החלה לפעול תחנת הכוח הגרעינית הראשונה בעולם לייצור חשמל. במקביל, העיר אובנינסק הוקמה בסמוך לתחנת הכוח על מנת לאכלס את עובדיה. מדענים, מהנדסים, פועלי בניין, מורים ואנשי מקצוע אחרים עברו לאובנינסק מכל רחבי ברית המועצות. ב-24 ביוני 1956 ניתן לאובנינסק מעמד של עיר. שמה של העיר נלקח מאובנינסקויה, תחנת הרכבת במוסקבה-בריאנסק שנבנתה בתקופה הצארית.<ref name="about"></ref> אזור זה היה בקו החזית במלחמת רוסיה–צרפת ב-1812, מלחמת האזרחים ברוסיה ובחזית המזרחית במלחמת העולם השנייה.
שדרות לנין
שדרות מרקס

== דמוגרפיה ==
על פי מפקד האוכלוסין ברוסיה מ-2010, אוכלוסיית העיר מנתה כ-104,739 תושבים,. זוהי ירידה מ-105,706 התושבים במפקד 2002. לפי המפקד ב-1989 התגוררו בעיר כ-100,178 תושבים.

הגיל הממוצע של האזרחים הוא שלושים ותשע שנים.<ref name="jamk"></ref>

== ערים תאומות ==
* 
* 
* 
* 

== קישורים חיצוניים ==

* 

== הערות שוליים ==

קטגוריה:נאוקוגרדים
קטגוריה:מחוז קלוגה: ערים
קטגוריה:יישובים שהוקמו ב-1946
ראוטוב

ראוטוב (ברוסית: Ре́утов) היא עיירה במחוז מוסקבה, רוסיה, הממוקמת מזרחית למוסקבה. בשנת 2010 התגוררו בעיר כ-87,314 תושבים. העיר מופרדת ממוסקבה באמצעות כביש הטבעת של מוסקבה. לראוטוב מעמד של עיירת מדע (נאוקוגרד) והיא חוגגת את יום השנה שלה בשבת האחרונה של ספטמבר.

== היסטוריה ==
יש עדויות לקיומו של הכפר ראוטוב עוד מהמאה ה-17.

בשנת 1955 הוקמו בעיר משרדי חברת הטילים והלווינים משינוסטרויניה, בהובלת ולדימיר צ'לומיי.<ref></ref>

== ערים תאומות ==
* מנספילד, הממלכה המאוחדת
* ניאסוויז', בלארוס

== קישורים חיצוניים ==

* 

== הערות שוליים ==

קטגוריה:נאוקוגרדים
קטגוריה:מחוז מוסקבה: ערים
קטגוריה:ציטוט עם תסריט בשפה זרה (רוסית)
קטגוריה:יישובים שהוקמו במאה ה-15
פאדבורג

פאדבורג (בדנית: Padborg) היא העיירה הדרומית ביותר בדנמרק. היא שייכת למחוז סודדנמרק. נכון לשנת 2022, בעיירה מתגוררים מעל 4,300 תושבים.

== גאוגרפיה ==
העיירה ממוקמת בקצה הדרומי של דנמרק, בדרום חצי האי יוטלנד, העיירה היא עיירת גבול – בדרומה חולף גבול גרמניה–דנמרק ומעבר לו נמצאת העיר פלנסבורג, העיר הצפונית בגרמניה, השייכת למדינת שלזוויג־הולשטיין. פלנסבורג פירת' , המפרץ המערבי ביותר של הים הבלטי, נמצא כ־3.5 קילומטרים מזרחית לעיירה. היא נמצאת כ־90 קילומטרים מדרום־מזרח לעיר אסביירג וכ־97 קילומטרים דרומית לוויילה, בירת המחוז.

== היסטוריה ==
עד שנת 1920 נכללה פאדבורג בשטחה של הקיסרות הגרמנית, אך בעקבות תבוסתה של הקיסרות הגרמנית במלחמת העולם הראשונה, ביקשה ממשלת דנמרק מוועידת ורסאי לערוך משאל עם במחוז שלזוויג, שהבעלות עליו הייתה שנוייה במחלוקת. משאלי העם במחוז שלזוויג נערכו ב־10 בפברואר וב־14 במרץ 1920. לאחר ספירת התוצאות נערכו ועידות אשר קבעו סופית את קו הגבול בין המדינות, כך שהוא עובר בין פאדבורג לפלנסבורג.

== תחבורה ==
בעיירה ממוקמת תחנת רכבת אשר מהווה תחנת קצה בקו פאדבורג–קופנהגן. תחנה זו מחברת את מערך פסי הרכבת הדניים עם מערך פסי הרכבת הגרמניים.

העיירה מחוברת לרשת הכבישים הדנית, והכבישים העוברים בה מחוברים גם לרשת הכבישים הגרמנית ולאוטובאן בפרט.

== כלכלה ==
בעיירה ממוקם אזור תעשייה המיועד כמעט במלואו לצורכי שטעון ותעבורה באמצעות משאיות, זאת עקב מיקומה החשוב בקרבת הגבול עם גרמניה.

בקרבת העיירה ממוקמים גם מוזיאון מלחמה וחקלאות ומסלול מרוצים.

== קישורים חיצוניים ==

* 
== הערות שוליים ==

קטגוריה:דנמרק: ערים
קטגוריה:יוטלנד: ערים
ניאיאמה

ניאיאמה (ביפנית: 新居浜市) היא עיר במחוז אהימה שביפן. אוכלוסיית העיר בשנת 2022 משוערת בכ-116,000 תושבים החיים ב-57,700 משקי בית, מה שהופך אותה לעיר השלישית בגודלה במחוז. שטח העיר הוא כ-234.5 קילומטרים רבועים.

ניאיאמה ממוקמת באזור הצפון-מרכזי של האי שיקוקו, במזרח מחוז אהימה. ניאיאמה מוקפת בהרים מדרום, מערב וממזרח, והים הפנימי של סטו מצפון.

== דמוגרפיה ==
התפתחות האוכלוסייה לאורך השנים:
* 1920 - 49,414
* 1930 - 61,406
* 1940 - 88,639
* 1950 - 88,639
* 1960 - 117,317
* 1970 - 126,992
* 1980 - 132,736
* 1990 - 129,467
* 2000 - 125,814
* 2010 - 121,784

== היסטוריה ==
בשנת 1744 נפתח באזור מכרה נחושת נפתח. הכפר עצמו הוקם לאחר רסטורציית מייג'י ב-15 בדצמבר 1889. הכפר קיבל מעמד של עיר ב-1 בינואר 1908. ב-3 בנובמבר 1937 מספר כפרים אוחדו עם ניאיאמה.

== ממשל ==
ניאיאמה מנוהלת באמצעות מודל ראש עיר-מועצה עם ראש עיר שנבחר ישירות ומועצה המונה 26 חברים. מבחינה לאומית, העיר היא חלק מהמחוז השלישי של מחוז אהימה של בבית הנבחרים של הפרלמנט היפני.

== קישורים פנימיים ==

*[https://www.city.niihama.lg.jp/ האתר הרשמי של ניאיאמה] 

==קישורים חיצוניים==
* 
* 

קטגוריה:יפן: ערי חוף
קטגוריה:יפן: ערי נמל
קטגוריה:ציטוט עם תסריט בשפה זרה (יפנית)
קטגוריה:יישובים שהוקמו ב-1937
פרידייש היידו

פרידייש היידו (במקור וייסהאוז,<ref>Az engedélyt tartalmazó BM rendelet száma/évszáma: 11970/1895. Forrás: MNL-OL 30794. mikrofilm 1025. kép 1. karton. Névváltoztatási kimutatások 1895. év 15. oldal 40. sor</ref> בהונגרית: Hajdu Frigyes; בלקאן, 6 באוגוסט 1873<ref></ref> – גיולה, 29 ביוני 1944)<ref></ref> היה סופר, חבר האספה הלאומית של הונגריה (חבר פרלמנט) יהודי-הונגרי, מתרגם ספרותי, מבקר ספרות, אחד המנהיגים האינטלקטואלים של היהודים בעלי התרבות ההונגרית בטרנסילבניה.
== ביוגרפיה ==
פרידייש וייסהאוז נולד במשפחה יהודית בעלת אדמות. הוריו היו דיולה וייסהאוז ופאני וייס. הוא השלים את לימודיו בבית הספר התיכון בנירג'האזה ולאחר מכן קיבל תואר במשפטים בבאוניברסיטת בודפשט (כיום שמה אוניברסיטת אטווש לוראנד). כעורך דין מתמחה השתתף בתנועות נוער הפרוגרסיביות. בשנת 1894, הוא עבר לטמשוואר, שם פתח משרד עורכי דין. הוא הקים ב-1903 את השופר המקומי של "מפלגת העצמאות של 1848", ה"טמשוואר היראלפ" (Temesvári Hírlap) יחד עם גאשפאר מוּט וסילארד סטורה, שבו פרסם את מאמריו, מחקריו, זיכרונותיו ותרגומי השירה שלו בנושאים כלכליים, פוליטיים ותרבותיים עד שהעיתון פסק להופיע (1939). הוא היה מיודד עם דיולה יוסט ולאיוש הולו, חסידי הרפורמות הרדיקליות הבורגניות. כפסגת הקריירה הפוליטית שלו, הוא זכה במושב פרלמנטרי מטעם נפת פאצ'ט בבחירות לפרלמנט ההונגרי בשנת 1906.

לאחר מלחמת העולם הראשונה לקח חלק פעיל בעבודתו של הארגון האזרחי שהוקם בטמשוואר ב-1920, אשר ראה בתפקידו "להבטיח חירויות, לתקן חיסרונות משפטיים, הפרה או קיצור של זכות משפטית ולהגיב על עוולות". הוא תמך בהקמת הסניף המקומי של המפלגה ההונגרית הלאומית וקיבל תפקידים בהנהגתה מ-1922. היידו נשא נאום בטקס הפתיחה של "הבית ההונגרי" (Magyar Ház - 1930), ארגן סדרה של הרצאות סוציולוגיות בחסות ה-Institutul Social Banat–Crişana, שנוסד ב-1932, והציג במועדון את "אנדרה אדי והנשים". תרגומיו לשירת הורטיוס, יובנאליס, ניקולאוס לנאו, אוטו אריך הארטלבן וריכרד דהמל פורסמו כבר בשנים שלפני מלחמת העולם הראשונה ואחרי 1919 על ידי ה"טמשוואר הירלאפ" ו"עיתון התיאטרון" (Szinházi Újság), ואחר כך ב"ארד סזון" (1920). רבים מהמחקרים ההיסטוריים והספרותיים שלו פורסמו גם בעיתונים יומיים. הוא שרד בחלק משואת יהודי הונגריה, אך ב-29 ביוני 1944 שם קץ לחייו בבית החולים בדיולה. קברו נמצא בבית הקברות היהודי בדיולה.<ref></ref>

== לקריאה נוספת ==
* Romániai magyar irodalmi lexikon: Szépirodalom, közírás, tudományos irodalom, művelődés II. (G–Ke). Főszerk. Balogh Edgár. Bukarest: Kriterion. 1991. ISBN 973-26-0212-0 
* לקסיקון יהודי הונגרי. 1929. עורך פטר אויווארי. [https://mek.oszk.hu/04000/04093/html/0345.html גישה מקוונת]
* [http://www.ogyk.hu/e-konyvt/mpgy/alm/al906_11/303.htm Életrajza] az 1906-1910-es országgyűlés almanachjában (ביוגרפיה שלו באלמנך של הפרלמנט ההונגרי)
== הערות שוליים ==

קטגוריה:סופרים יהודים הונגרים
קטגוריה:חברי האספה הלאומית ההונגרית
קטגוריה:בוגרי אוניברסיטת אטווש לוראנד בודפשט
קטגוריה:עורכי דין יהודים הונגרים
קטגוריה:מבקרי ספרות יהודים הונגרים
קטגוריה:מתרגמים יהודים הונגרים
קטגוריה:נספי השואה
קטגוריה:הונגרים שנולדו ב-1874
קטגוריה:הונגרים שנפטרו ב-1944
Silent Hill

Silent Hill הוא שיר של הראפרים האמריקאים קנדריק לאמאר וקודאק בלאק. הוא נשלח לרדיו הקצבי העכשווי והרדיו האורבני העכשווי באמצעות PGLang, טופ דואוג אנטרטיינמנט, אפטרמת' אנטרטיינמנט ואינטרסקופ רקורדס כסינגל הראשון בארצות הברית מתוך אלבום האולפן החמישי של לאמאר, Mr. Morale & the Big Steppers, ב-31 במאי 2022.<ref></ref><ref></ref><ref name="Top40 Rhythmic"></ref> השיר הופק על ידי בוי-1דה, סאונווייב וג'האן סוויט, עם הפקה נוספת של ביץ' נויז.

== קבלה ביקורתית ==
מבקר המוזיקה קיאן-סיאן ויליאמס מ-NME חש כי לאמאר קיבל השראה מ"סגנון הראפ המשוחרר" של בן דודו, הראפר והמפיק האמריקאי בייבי קים, המודגש ב"קולו ה'מונפש' של קנדריק שכולנו אוהבים" בפזמון.<ref></ref> מתיו טראמל מפיצ'פורק נזכר בהופעת האורח של דה-בייבי ומרילין מנסון בשירו של קניה וסט, "Jail pt. 2", מתוך אלבומו העשירי של וסט Donda, בשל מעורבותו של קודאק בלאק בשיר, והסביר כי "לא ברור האם נוכחותו נועדה להוכיח גאולה או קרבה מוזיקלית".<ref></ref> ג'ף איהאזה מרולינג סטון ציין מנגד ש"בידיו של כמעט כל הראפר אחר, השיר לא ייראה כמו שום דבר אלא כחיקוי לפלייבוי קרטי, אבל קנדריק מצא שטח חדש וחזר על אופקים לא נחקרים" ו"הוא מנסה בערך שלושה קצבים שונים לפני שקודאק בלאק, האורח המושלם למקצב, מגיע כדי להעביר מקרה בוחן על הראפ המלודי".<ref></ref>

== מיקומי שיא ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי קנדריק לאמאר
קטגוריה:שירי קודאק בלאק
קטגוריה:שירים באנגלית
קטגוריה:שירים על משחקי וידאו
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת אפטרמת' אנטרטיינמנט
Zeze

Zeze (מעוצב באותיות רישיות) הוא סינגל של הראפר האמריקאי קודאק בלאק, בהשתתפות הראפרים האמריקאים טראוויס סקוט ואופסט. השיר יצא לאור ב-12 באוקטובר 2018, על ידי חברת התקליטים אטלנטיק רקורדס, כסינגל השני מתוך אלבום האולפן השני של קודאק בלאק, Dying to Live.

השיר הגיע בשיאו למקום השני במצעד הבילבורד הוט 100, ונחסם על ידי "Girls Like You" של מארון 5 בהשתתפות קארדי בי מהגעה למקום הראשון. כמו גם, הגיע למקום הראשון במצעד קנדה הוט 100.

==רקע==
ב-18 באוגוסט 2018, קודאק בלאק שוחרר מבית הכלא לאחר שנעצר על מספר אישומים בינואר 2018.<ref></ref> שבועיים בלבד לאחר מכן, נמצא באולפן הקלטות יחד עם טראוויס סקוט.<ref></ref> התצלום של האמנים מקשיבים למקצב חדש, שהפך מאוחר יותר לאינסטרומנטל של "Zeze", הפך במהרה למם אינטרנטי.<ref></ref>

==רמיקסים==
ב-24 באוקטובר 2018, הראפרים האמריקאים טייגה וסוואה לי פרסמו רמיקס לא רשמי לשיר בשם "Shine". ב-5 בנובמבר 2018, הראפרים הדרום קוריאנים Xbf, פריקי ו-Woozieboo הוציאו גם הם רמיקס לשיר.

הראפר האמריקאי ג'וינר לוקאס פרסם גם הוא רמיקס לשיר ב-28 בנובמבר 2018, ששימש כדיס המכוון כלפי הראפר טורי ליינז.<ref></ref>

השיר זכה לתחייה מחודשת ב-2020 עקב סרטונים קצרים בפלטפורמת טיקטוק הנקראים "ZEZE Challenge".

==וידאו קליפ==
וידאו קליפ רשמי לשיר פורסם ב-23 בנובמבר 2018. בקליפ נראה הצלם שלו מבלגן את סט הצילומים וטראוויס סקוט, במאי הקליפ, מתקן את הטעויות. אופסט לא הצליח להגיע לסט אך עם זאת עלה לבמה בשביל לבצע את הבית שלו.

==מיקומי שיא==

==נתוני מכירות==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה ×2
| 140,000
|-
! דנמרק (IFPI Danmark)
| פלטינה
| 90,000
|-
! צרפת (SNEP)
| זהב
| 100,000
|-
! גרמניה (BVMI)
| זהב
| 200,000
|-
! איטליה (FIMI)
| זהב
| 25,000
|-
! ניו זילנד (RMNZ)
| פלטינה
| 30,000
|-
! פולין (ZPAV)
| זהב
| 25,000
|-
! פורטוגל (AFP)
| זהב
| 5,000
|-
! הממלכה המאוחדת (BPI)
| פלטינה
| 600,000
|-
! ארצות הברית (RIAA)
| פלטינה ×6
| 6,000,000
|}

==קישורים חיצוניים==

==הערות שוליים==

קטגוריה:שירי 2018
קטגוריה:סינגלים מ-2018
קטגוריה:שירי קודאק בלאק
קטגוריה:שירי טראוויס סקוט
קטגוריה:שירי אופסט
קטגוריה:שירים באנגלית
קטגוריה:סינגלים שהגיעו למקום הראשון במצעד קנדה הוט 100
קטגוריה:שירי פלטינה בממלכה המאוחדת
קטגוריה:שירי פלטינה בניו זילנד
קטגוריה:שירי פלטינה כפולה באוסטרליה
קטגוריה:שירי פלטינה מרובעת ומעלה בארצות הברית
StoreYa

StoreYa (סטוריה) היא חברת הייטק ישראלית המפתחת פלטפורמת שיווק לאתרי אינטרנט ומאפשרת פרסום אוטומטי<ref></ref> שלהם באמצעות בינה מלאכותית וכן השבחת יחס ההמרה שלהם באמצעות כלי SAAS שפיתחה.<ref></ref>

משרדי החברה ממוקמים בישראל ובגרמניה.

נכון לאוקטובר 2022 סטוריה משרתת 450,000 חנויות מקוונות מ-186 מדינות.<ref></ref>

== היסטוריה ==
החברה נוסדה במרץ 2012 על ידי יריב דרור, אייל רייך ופאבל זאפט.<ref></ref>

מאז 2014 יש לסטוריה אינטגרציה עם 30 פלטפורמות איקומרס (מסחר מקוון) לרבות: שופיפיי,<ref></ref> וורדפרס (ווקומרס),<ref></ref> וויקס,<ref></ref> אופן-קארט<ref></ref> ועוד.

מדצמבר 2016 ועד היום, נבחרה סטוריה מדי שנה להיות שותפה בכירה של גוגל<ref></ref> (Premier partner) וזוכה לפיכך להשתמש בגרסאות ניסיוניות של מוצריה של גוגל.<ref></ref>

החברה דורגה במקום הראשון ברשימת "9 הסטארטאפים המבטיחים לשנת 2018" של ה"האפינגטון פוסט".<ref></ref>

מאוגוסט 2020 נבחרה סטוריה מדי שנה להיות שותפת פרסום של פייסבוק<ref></ref>

(FMPA – Facebook Media Partner Agency)

בינואר 2022 נבחרה סטוריה על ידי סקוור<ref></ref> להיות חלק מפתרונות הפרסום הממומן אותם היא מציעה ללקוחותיה.<ref></ref>

בין לקוחותיה של סטוריה ניתן למצוא מותגים כמו הארלי דוידסון, לגו, דיסני וכן מותגים מקומיים כמו וואלהשופס.

== גיוסי הון ==
ביולי 2012 השלימה החברה סבב פרה-סיד בסך 000,$375 ממשקיעים פרטיים (אנג'לים).

בספטמבר 2014 השלימה החברה סבב סיד בסך 000,$500 מהקרן Curious Minds Israel וכן מהיזמים גיא אדרי, רן בלינקיס, גל בלינקיס וגד אנג'ל.

==קישורים חיצוניים==
* 

== הערות שוליים ==

קטגוריה:ישראל: חברות שהוקמו ב-2012
כוח 13 (ספר)

כוח 13 הוא ספר ישראלי שכתבו הסופרת והעיתונאית סמדר שיר, וראש מכון ש"י ללימודי היהדות באוניברסיטת בר-אילן אבי רט. הספר יצא לאור בשנת 2005.

== עלילה ==
דניאל נער חילוני כבן 12 חולם לחגוג את בר המצווה שלו בטיסה ליורו דיסני בצרפת. כשמבין שמצפים ממנו שיניח תפילין בבר מצווה הוא מחליט לפרוש לחדרו במהלך חגיגות יום ההולדת ה-12 שלו. דניאל לא מצליח להירדם ולפתע איש מזוקן לבוש חבוש בקסדה נוחת על עץ התאנה הצומח מול חדרו, דניאל צובט את עצמו שהוא אינו חולם וביום המחרת מגלה בחדרו מזכרת, סרגל זמן זוהר.

חודש לאחר מכן בראש החודש מבקר אותו שוב האיש המזוקן ויחד איתו הם טסים לספרד של המאה ה-15 והם צופים ביהודי אנוס מניח תפילין, מאז הפגישה בכל ראש חודש טסים יחד דניאל והאיש המזוקן ליעד אחר בעבר הרחוק על יהודים שנלחמו על הזכות להניח תפילין, איש אינו יודע על הטיולים הסודיים של דניאל בחברת האיש המזוקן.

בסוף השנה דניאל מחליט לבסוף להניח תפילין.

== יעדים אליהם הם טסים ==
* ספרד שנת 1492
* עליית אעלה בתמר שנת 1881
* אושוויץ שנת 1942
* אוניית המעפילים "אקסודוס" שנת 1947
* מסורבי העלייה שנת 1970
* מלחמת יום כיפור שנת 1973
* מבצע משה שנת 1984

== הערות שוליים ==

קטגוריה:ספרים ישראליים
לוקאס לינגור טנסן

לוקאס לינגור טנסן (בדנית: Lucas Lynggaard Tønnesen ; נולד - 13 ביולי 2000 בפרדריקסברג) הוא שחקן דני. הוא ידוע בעיקר בזכות תפקידו בסדרת הטלוויזיה בדנית, ששודרה בנטפליקס, "הגשם".

== ביוגרפיה ==
טנסן נולד בשנת 2000 בקופנהגן, דנמרק.

== קריירה ==
טנסן הופיע לראשונה בתיאטרון במחזה Cirkus" Summarum" בשנת 2012.

בשנת 2013 הוא שיחק את התפקיד של פיליפ בסרט הקומדיה Player, ולאסה סום בארן בסדרת הטלוויזיה בגרמנית "Die Zeitfälscherin". שנה לאחר מכן הופיע טונסן בשישה פרקים של סדרת הטלוויזיה הדנית, "Tidsrejsen".

בשנת 2018 ערך את הופעת הבכורה שלו בתפקיד הראשי בתור רסמוס אנדרסן בסדרת הטלוויזיה ששודרה בנטפליקס, "הגשם". העונה השנייה של הסדרה הוקרנה בבכורה במאי 2019.

בשנת 2021 לוהק לתפקיד בסדרת האימה, "1899".

== פילמוגרפיה ==
=== קולנוע ===
{| class="wikitable"
!שנה
! פרויקט
! תפקיד
! הערות
|-
| rowspan="2" | 2013
|Erbarmen
| לארס הנריק 'לאסה' ינסן
|
|-
|Player
| פיליפ
|
|-
| 2015
|I stykker
| אוליבייה
| rowspan="3" | סרט קצר
|-
| rowspan="4" |2023
|Salmon
|אוגוסט
|-
|Akvarium
|לסה
|-
|Paradise
| -
|
|-
|Cataract
|ארלו
|סרט קצר
|-
|TBA
|Hammarskjöld
|פיטר לוין הצעיר
|
|}

=== טלוויזיה ===
{| class="wikitable"
!שנה
! פרויקט
!תפקיד
! הערות
|-
| 2014
|Die Zeitfälscherin
| אוליבייה
|
|-
| 2018–2020
| הגשם
| ראסמוס
| rowspan="2" | סדרת נטפליקס
|-
|2022
|1899
|קרסטר
|}

=== תיאטרון ===
{| class="wikitable"
!שנה
! פרויקט
!תפקיד
|-
| 2012
|Cirkus Summarum
|באסטר
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה דנים
קטגוריה:שחקני תיאטרון דנים
קטגוריה:דנים שנולדו ב-2000
דולגופרודני

דולגופרודני (ברוסית: Долгопру́дный) היא עיר במחוז מוסקבה שברוסיה, הממוקמת כ- מצפון למרכז העיר מוסקבה. בשנת 2010 התגוררו בעיר כ-90,000 תושבים, לעומת 68,000 בלבד ב-2002.

שטחה של דולגופרודני גובל עם מוסקבה בדרום ובמזרח, חימקי בדרום־מערב, ותעלת מוסקבה. מצפון לעיר ממוקם מאגר קלאזמינסקוי.

== היסטוריה ==
העדויות הראשונות לקיומו של היישוב הן מהמאה ה-17. בעשור הראשון של המאה ה-20 נבנתה מסילת רכבת באזור, כאשר תחנת הרכבת נחנכה ב-1914. היישוב כאשר ב-1931 נפתח מפעל לייצור ספינות אוויר. במשך מספר שנים במהלך שנות ה-30 שונה שם היישוב לדיריז'בלסטרוי ("בניית ספינת אוויר"). בשנת 1951, המכון לפיזיקה וטכנולוגיה של מוסקבה ("פיזיטק"), עבר לדולגופרודני, ובניית הקמפוס הנוכחי שלו החלה בדרום העיר.

כיום פועלות בדולגופרודני תעשיות הנדסיות לבניית מכונות וייצור וכימיקלים. העיר מתפתחת רבות, עם בנייה רבה של אזורי מסחר ומגורים. זאת לאור מיקומה הנוח של דולגופרודני ובעקבות הביקוש הגובר לנדל"ן בפרברי מוסקבה.

== גלריה ==
<gallery heights="120" widths="180">
קובץ:Church of the Theotokos of Kazan (Dolgoprudny) 03.jpg|הכנסייה המקומית
קובץ:Открытие станции МЦД-1 Долгопрудная (05).jpg|תחנת הרכבת דולגופרודנאיה , הכלולה במערכת הקוטרים המרכזיים של מוסקבה
קובץ:MIPT Concertniy zal.jpg|מכון לפיזיקה וטכנולוגיה של מוסקבה
קובץ:Dolgoprudnyi 2022-03 20.jpg|בית תרבות
</gallery>

== קישורים חיצוניים ==

* 
* 

קטגוריה:נאוקוגרדים
קטגוריה:מחוז מוסקבה: ערים
קטגוריה:יישובים שהוקמו ב-1931
אלכסנדר בויינוב

אלכסנדר ניקולייביץ' בויינוב (ברוסית: Александр Николаевич Буйнов; נולד ב-24 במרץ 1950) הוא זמר, מוזיקאי, מלחין, איש בידור, שחקן קולנוע סובייטי ורוסי; אמן העם של הפדרציה הרוסית (2010). חבר במפלגת רוסיה המאוחדת.

==ביוגרפיה==
אלכסנדר בויינוב נולד ב־24 במרץ 1950 במוסקבה. בשנות ה-50 התיישב בדירה קהילתית במוסקבה. בצעירותו הוא סבל מפגיעה בעין וראייתו ירדה למינוס חמש. בויינוב פגש בשנות בית הספר את אלכסנדר גראדסקי . הוא ערך את הופעת הבכורה שלו כנגן קלידים בהרכב "Skomorokhi" שיצר גראדסקי, שם הכריז על עצמו כמלחין. הוא עזב את הלהקה עקב השירות הצבאי. שירת בכוחות הטילים בעיר אלייסק שבשטח אלטאי<ref></ref>.

מ-1973 עד מאי 1989, הוא היה נגן הקלידים של הלהקה וסיוליה רביאטה שבו זכה לפופולריות בכל ברית המועצות. במסגרת הלהקה הקליט שירים פופולריים רבים.

מאז מאי 1989 בויינוב החל בקריירת סולו.

==קישורים חיצוניים==

* 

== הערות שוליים ==

קטגוריה:זמרים רוסים
קטגוריה:זמרי פופ רוסים
קטגוריה:זמרי שאנסון רוסים
קטגוריה:מקבלי עיטור אות הכבוד
קטגוריה:מקבלי עיטור הידידות (רוסיה)
קטגוריה:רוסים שנולדו במאה ה-20
קטגוריה:רוסים שנולדו ב-1950
יחסי מזרח טימור – מקסיקו

יחסי מזרח טימור–מקסיקו הם היחסים הדיפלומטיים בין הרפובליקה הדמוקרטית של מזרח טימור למדינות המקסיקניות המאוחדות. שתי המדינות חברות באו"ם.

==היסטוריה==
במהלך משאל העם לעצמאות מזרח טימור ב-1999, התגברה האלימות במזרח טימור. לחץ פנימי הוביל את משלחת האומות המאוחדות במזרח טימור (UNAMET) לפרוס כוחות ברחבי המדינה עד 30 באוגוסט 1999, היום בו היה אמור להתקיים משאל העם. כדי לנהל את משאל העם, האו"ם ביקש ממכון הבחירות הפדרלי של מקסיקו לספק סיוע טכני למזרח טימור בשני תחומים ספציפיים, ביצירת מרשם בחירות ובלוגיסטיקה לבחירות. התמיכה של מקסיקו החלה ב-2 ביוני והסתיימה ב-30 באוגוסט של אותה שנה<ref name=Timor>[http://www.senado.gob.mx/comisiones/relext_ap/docs/nombramiento_FSL.pdf ONU y la construcción de la República Democrática de Timor-Leste (page 29 - in Spanish)]</ref>.

ב-20 במאי 2002, מזרח טימור קיבלה את עצמאותה מאינדונזיה. בטקס העצמאות השתתף סגן שר החוץ של מקסיקו מיגל מרין בוש. מקסיקו הכירה מיד בעצמאותה של מזרח טימור, והפכה למדינה השנייה באמריקה הלטינית שעושה זאת. כחברה לא קבועה במועצת הביטחון של האו"ם, הצביעה מקסיקו בעד החלטה 1414 של מועצת הביטחון של האו"ם הממליצה לקבל את מזרח טימור לאומות המאוחדות. ב-26 בספטמבר 2003, שתי המדינות כוננו יחסים דיפלומטיים<ref name=Bosques>[https://centrogilbertobosques.senado.gob.mx/docs/F_Timor_Leste.pdf Bilateral relations between Mexico and East Timor (in Spanish)]</ref>.

במאי 2008 ערך שר החוץ של מזרח טימור, זקריאס דה קוסטה, ביקור רשמי במקסיקו, והפך לפקיד הממשל הבכיר ביותר ממזרח טימור שביקר במקסיקו<ref name=Costa>[https://sre.gob.mx/images/stories/doctransparencia/rdc/memodoc/3mddgap.pdf Nuevos espacios para México en Asia-Pacifico (in Spanish)]</ref>. במהלך פגישה עם שרת החוץ המקסיקנית, פטרישיה אספינוסה קנטלאנו, שתי המדינות דנו בעניין חיזוק היחסים הדו-צדדיים בין שתי המדינות. שני השרים הסכימו לשתף פעולה במסגרת האו"ם, שם ניתן למצוא נושאים בעלי עניין משותף בין המדינות. באפריל 2014, משלחת ממזרח טימור השתתפה במפגש הראשון בדרג הגבוה של הפסגה העולמית לשיתוף פעולה יעיל לפיתוח במקסיקו סיטי.

==יחסי סחר==
בשנת 2018, הסחר בין מזרח טימור למקסיקו הסתכם ב-287 אלף דולר<ref>[http://www.economia-snci.gob.mx/sic_php/pages/estadisticas/ Mexican Ministry of the Economy: East Timor (in Spanish)]</ref>. היצוא העיקרי של מזרח טימור למקסיקו כולל חלקים למכשירי טלפון, וסחורה לקידום תעשיית הקפה. למקסיקו אין יצוא רשום למזרח טימור.

==נציגויות דיפלומטיות==
* מזרח טימור מיוצגת במקסיקו באמצעות שגרירותה בוושינגטון די. סי., בירת ארצות הברית<ref>[http://www.timorlesteembassy.org/ Embassy of East Timor in the United States]</ref>.
* מקסיקו מיוצגת במזרח טימור באמצעות שגרירותה בג'קרטה, בירת אינדונזיה. בנוסף מקסיקו מחזיקה בקונסוליית כבוד בדילי, בירת מזרח טימור<ref>[https://embamex.sre.gob.mx/indonesia/index.php/es/ Embassy of Mexico in Indonesia]</ref>.

==קישורים חיצוניים==

==הערות שוליים==
יחסי יוון – מזרח טימור

יחסי יוון–מזרח טימור הם היחסים היחסים הבין-מדינתיים בין הרפובליקה ההלנית לרפובליקה הדמוקרטית של מזרח טימור.

==סקירה כללית==
"קבוצת התמיכה היוונית במזרח טימור" היה ארגון לא ממשלתי ביוון שפעל למען עצמאותה של מזרח טימור מאינדונזיה<ref>ETAN: [https://etan.org/ifet/support.html List of East Timor Support and Solidarity Groups Worldwide], abgerufen am 24. Januar 2018.</ref>.

מזרח טימור ויוון כוננו יחסים דיפלומטיים ב-4 באפריל 2003<ref name="UNHamm">United Nations Dag Hammarskjöld Library: [https://lib-unique.un.org/DPI/DHL/unique.nsf/94d3d5968c64ba7185256b1f00638c35/42cb87ebbb48619385256c6a005bf270?OpenDocument DIPLOMATIC RELATIONS BETWEEN TIMOR-LESTE AND ... AS OF ...], abgerufen am 21. Januar 2018.</ref>.

אזרחי מזרח טימור פטורים מדרישת ויזה בכניסה למדינות שנגן (ביניהן יוון)<ref>Eingeführt mit der am 9. Juni 2014 in Kraft getretenen vom 15. Mai 2014.</ref>. גם אזרחי יוון נהנים מנסיעה ללא ויזה למזרח טימור<ref>Außenministerium Griechenlands: [http://www.mfa.gr/en/visas/visas-for-greeks-traveling-abroad/visas-for-greeks-travelling-abroad.html#TL Visas for Greeks travelling abroad], abgerufen am 24. Januar 2018.</ref>.

==יחסי סחר==
נכון לשנת 2018, המשרד הסטטיסטי של מזרח טימור אינו מצביע על יחסי סחר בין יוון למזרח טימור<ref>Direcção-Geral de Estatística: [http://www.statistics.gov.tl/wp-content/uploads/2019/04/Trade-Publications-2018-fix.pdf External Trade Statistics Annual Reports 2018], abgerufen am 17. April 2019.</ref>.

==נציגויות דיפלומטיות==
שגרירת יוון בבריסל קונסטנטינה קוליו מבקרת את נשיא מזרח טימור [[פרנסיסקו גוטרש]]
* ליוון אין נציגות דיפלומטית במזרח טימור. שגרירות יוון בסינגפור אחראית על ענייני המדינה במזרח טימור.
* למזרח טימור אין נציגות דיפלומטית ביוון. שגרירות מזרח טימור בבריסל (בירת בלגיה והאיחוד האירופי) אחראית על ענייני המדינה ביוון<ref>Außenministerium Griechenlands: [https://www.mfa.gr/en/blog/greece-bilateral-relations/timor-leste/ Timor Leste], abgerufen am 2. November 2019.</ref>.

==קישורים חיצוניים==

==הערות שוליים==
בקסטרום (סדרה)

בקסטרום (באנגלית: Backstrom) היא סדרת טלוויזיה אמריקנית. הסדרה היא דרמה משטרתית המבוססת על ספריו של הסופר השוודי לייף פרסון. הדמות הראשית בסדרה הוא אוורט בקסטרום, בלש במחלק הרצח של משטרת שוודיה. בקסטרום מוצג כיהיר, אנוכי, בעל דעות קדומות ונטייה להרס עצמי.

==הפקה==
דמותו של אוורט בקסטרום נוצרה בידי הסופר השוודי לייף פרסון. במקור, בקסטרום הוא בלש במחלקת הרצח של משטרת שוודיה, עם זאת, בהפקת הסדרה הוחלט להעביר את מקום התרחשות האירועים משוודיה לפורטלנד, אורגון. הסדרה צולמה בוונקובר, קולומביה הבריטית. פרסון עצמו היה שותף בהפקה.

הסדרה שודרה בפוקס בין 22 בינואר ל-30 באפריל 2015. ב-8 במאי הוחלט לבטל את הסדרה לאחר עונה אחת.

==דמויות==
* אוורט בקסטרום (ריין וילסון) – בלש במחלק הרצח של משטרת פורטלנד. בעל תעוזה ואינטואיציה חדה, אך מנגד יהיר, אנוכי, שתיין, סובל מעודף משקל ובעל דמות קדומות על כל דבר. הורד בדרגה לאחר התבטאות גזענית, וכעת מנסה לשקם את מעמדו.
* ניקול גרייבלי (ג'נבייב אנגלסון) – בלשית צעירה ואידיאליסטית. סגניתו של בקסטרום.
* שרה דליין (פייג' קנדי) – פרנק מוטו, שוטר ביחידה לחקר פשעים מיוחדים. בעברו לוחם MMA.
* פיטר נידרמאייר (קריסטופר פולאה) – איש הקשר לזיהוי פלילי של היחידה. בקסטרום לועג לו לעיתים קרובות על אמונותיו הניו-אייג'יות.
* ג'ון אלמונד (דניס הייסברט) - בלש ותיק במשטרת פורטלנד.
* נדיה פאקט (ביאטריס רוזן) - אזרחית מומחית סייבר שעובדת עם המשטרה.
* גרגורי ולנטיין (תומאס דקר).
* איימי גזניאן (שרה צ'וק).

== קישורים חיצוניים ==

קטגוריה:סדרות דרמה אמריקאיות
קטגוריה:סדרות טלוויזיה אמריקאיות
קטגוריה:סדרות טלוויזיה אמריקאיות שעלו לשידור בשנות ה-2000
קטגוריה:סדרות משטרה ופשע
קטגוריה:פוקס: תוכניות וסדרות
בע"מ 919/15 פלוני נ' פלונית

בע"מ 919/15 פלוני נ' פלונית הוא פסק דין משנת 2017 הקובע כי על פי הדין הדתי החיוב במזונות ילדים לילדים בגילאי 6 עד 15 יקבע על פי יכולותיהם הכלכליות היחסיות של ההורים, ובכפוף לזמני המשמורת, ולא יחויב בהם האב בלבד כפי שפסקו בתי המשפט למשפחה טרם פסק דין זה.

==רקע==
סעיף 3 לחוק המזונות קובע כי חיוב מזונות ליהודים הוא לפי ההלכה היהודית, ללא הבדל האם התיק מתנהל בבית הדין הרבני או בבית המשפט לענייני משפחה.

על פי ההלכה, חיוב מזונות ילדים היה בעבר עד גיל 6, חיוב זה חל על האב בלבד.

בשנת 1944, בעת שלטון המנדט הבריטי, התקינה הרבנות הראשית לישראל תקנה המחייבת לזון גם ילדים בגילאי 6 עד 15. במשך שנים רבות הייתה מחלוקת בין הדיינים והפוסקים האם תקנת הרבנות הראשית חלה על האב בלבד או על שני ההורים בשווה. פסק דין זה מטיל את הנטל על 2 ההורים כפוף להכנסותיהם וכפוף לזמני שהות הילדים, דהיינו חובה מזונות ילדים היא על שני ההורים.

==פסק הדין==
על פי רוב במעל 90% מהתיקים בדיני משפחה, בית המשפט העליון מסרב לדון בערעורים על החלטות בית משפט המחוזי בנושא דיני משפחה. עם זאת כאשר הגיעו 2 תיקים בנושא זה, החליט השופט עוזי פוגלמן לכנס דיון מורחב של 7 שופטים, ובפסק הדין שניתן פה אחד כותב השופט פוגלמן כי הפרשנות ההלכתית לפיה 2 ההורים חייבים לדאוג לצורכי הקטין מקובלת על גדולי הפוסקים בדורות האחרונים היא תואמת את מציאות החיים בימינו, ולכן כך יש לפרשה.

על אף פסיקת העליון, בתי הדין הרבניים לא שינו נכון להיום (2022) את שיטת הפסיקה, זאת בשונה מבתי המשפט שקיבלו את פסק הדין הלכה למעשה.

== הלכת בע"מ 919/15 ==
פסק הדין היווה תקדים שלפיו כאשר הילד מגיע לגיל 6, חולקים ההורים יחד בתשלום המזונות, בהתאם לזמני השהות של כל הורה עם הילד וכן בהתחשב ביחס ההכנסות.

===אופן חישוב המזונות לפי פסק הדין===
אופן חישוב המזונות מבוצע בשלשה שלבים:
* שלב א – מחשבים כמה אחוז כל הורה מרויח מסך ההכנסה של שני ההורים, לדוגמה הורה א 0.75 והורה ב 0.25.
* שלב ב – כל הורה מכניס ל"קופה" את הוצאות גידול הילדים לפי אחוז הכנסתו שבשלב א.
* שלב ג – כל הורה מושך מ"הקופה" לפי מספר הימים היחסיים שהילדים נמצאים אצלו.

==לקריאה נוספת==
* [https://mazeh.co.il/source/Articles/-%20מזונות%20ילדים%20בין%20מיתוס%20למציאות.pdf ד"ר יואב מזא"ה, מזונות ילדים – בין מיתוס למציאות: הדין הדתי, הפסיקה ומה שביניהם, דין ודברים י"א תשע"ח]

==קישורים חיצוניים==
* [https://supremedecisions.court.gov.il/Home/Download?path=HebrewVerdicts\15/190/009/m29&fileName=15009190.m29&type=4 פסק הדין בע"מ 919/15 פלוני נ' פלונית], באתר בית המשפט העליון
* [https://kohelet.org.il/מחשבון-דמי-מזונות מחשבון – עלות גידול ילדים וקביעת דמי מזונות], באתר פורום קהלת

==הערות שוליים==

קטגוריה:פסקי דין של בית המשפט העליון
קטגוריה:ישראל: דיני משפחה
בוזמן

בוזמן (באנגלית: Bozeman) היא העיר הרביעית בגודלה במונטנה שבארצות הברית, עם כ־53,293 תושבים (נכון ל־2020).<ref></ref>

העיר קרויה על שם ג'ון מ. בוזמן, ממייסדי העיר באוגוסט 1864.

== היסטוריה ==
במשך שנים רבות נדדו באזור ילידי ארצות הברית, וכינו אותו "עמק הפרחים". ויליאם קלארק ביקר באזור ביולי 1806, ותיעד אותו.<ref></ref>
ג'ון בוזמן
ההתיישבות האירופאית באזור החלה באמצע המאה ה-19. ב-13 בספטמבר 1871 פורסם השבועון העירוני הראשון.<ref></ref>
access-date=January 20, 2011}}</ref>
בית הקברות הראשי נחנך בשנת 1872<ref></ref> הספרייה הראשונה בעיר הוקמה באותה השנה. ב-1883 העיר חוברה למסילת הרכבת והיא התאגדה כעירייה.<ref></ref> ב-1900 כבר התגוררו בבוזמן 3,500 תושבים.

אוניברסיטת מונטנה סטייט הוקמה בשנת 1893 כמכללה חקלאית. בשנת 1965 המכללה הפכה לאוניברסיטה.<ref></ref> בית הספר התיכון הראשון של בוזמן נבנה ברחוב הראשי המערבי ב-1902. הבניין הפדרלי ובניין הדואר הראשון נבנו ב-1915.

מוזיאון הרי הרוקי נחנך ב-1957 כחלק מאוניברסיטת מונטנה סטייט ותחת הסמית'סוניאן. הפליאונטולוג ג'ק הורנר היה האוצר הראשון של המוזיאון.<ref></ref>

במהלך המאה ה-20 בוזמן הפכה ליעד תיירותי פופולרי. בין השאר בזכות הקרבה לפארק הלאומי ילוסטון. הסרט "הלוחש לסוסים" צולם בסמוך לעיר. בארבעים השנים האחרונות, בוזמן גדלה והפכה מהעיר השישית לרביעית בגודלה במונטנה.<ref></ref><ref name="census1"></ref> הצמיחה בעיר הובילה גם להגדלתו של נמל התעופה הסמוך, נמל התעופה הבין-לאומי בוזמן ילוסטון. בוזמן בולטת בצמיחתה, וייתכן כי היא תעבור גרייט פולס כעיר השלישית בגודלה במונטנה עד 2025.

== דמוגרפיה ==
נכון למפקד האוכלוסין של 2010, בעיר מתגוררים כ-37,280 נפשות ב-15,775 משקי בית ו-6,900 משפחות.<ref></ref> צפיפות האוכלוסין הייתה 1,950 נפש לקמ"ר. גודל משק הבית הממוצע היה 2.17 נפשות במשק בית, וגודל המשפחה הממוצע היה 2.80 נפשות במשפחה. ההרכב המגדרי של העיר היה 52.6% גברים ו-47.4% נשים.

ההרכב הגזעי של העיר הוא:
* 93.6% לבנים
* 0.5% אפרו אמריקאים
* 1.1% אינדיאנים
* 1.9% אסייתים
* 0.1% ילידי האוקיינוס השקט
* 0.7% מגזעים אחרים
* 2.1% משני גזעים או יותר
* היספנים או לטינים מכל גזע היו 2.9% מהאוכלוסייה.

הגיל החציוני בעיר היה 27.2 שנים. ההרכב הגילאי הוא:
* 15.7% – 0–18
* 28.2% – 18–24
* 31.4% – 25–44
* 16.7% 45–64
* 8.1% – 65+

== קישורים חיצוניים ==

* 
* 

== הערות שוליים ==

קטגוריה:מונטנה: ערים
קטגוריה:יישובים שהוקמו ב-1864
סוורייטופליסטן

סוורייטופליסטן (בשוודית: Sverigetopplistan) הוא מצעד מוזיקה בשוודיה, הידועה בעבר כ-טופליסטן (Topplistan; 1975–1997) ו-היטליסטן (Hitlistan; 1998–2007), אשר מתבסס על נתוני מכירות של איגוד תעשיית ההקלטות השוודי. לפני הקמתו של סוורייטופליסטן, פעל מצעד המוזיקה קוואלסטופן (Kvällstoppen).<ref></ref>

== היסטוריה ==
ב-1976–2006, המצעד פורסם על ידי תחנת הרדיו השוודית, Sveriges Radio P3 . בסוף 2006, תחנת הרדיו הפסיקה לפרסם, והעבירה את האחריות לאיגוד תעשיית ההקלטות השוודי, למעט מצעד השירים הדיגיטליים.

חישוב המצעד כולל מכירות פיזיות, וכן הורדות מוזיקה חוקיות (מאז 2006),<ref></ref> והזרמות מוזיקה (סינגלים מאז 29 באוקטובר 2010 ואלבומים מאז 2013).<ref></ref><ref name="snabba"></ref>

== מצעדי מוזיקה ==
=== מצעדי אלבומים ===
{| class="wikitable sortable plainrowheaders" style="text-align:center"
!שם
!מספר מיקומים
! class="unsortable" | תיאור
|-
! scope="row" | אלבומים
| 60
|
* פורסם לראשונה בשבוע 46, 1975 עם 50 מיקומים.<ref></ref>
* פורסם החל משבוע 46, 1995 עם 60 מיקומים.<ref></ref>
|-
! scope="row" | אלבומי אוסף
| 20
|
* פורסם לראשונה בשבוע 20, 1993 עם 5 מיקומים.<ref></ref>
* פורסם החל משבוע 40, 1995 עם 10 מיקומים.<ref></ref>
* פורסם החל משבוע 46, 2003 עם 20 מיקומים.<ref></ref>
* לא פעיל; פורסם לאחרונה בשבוע 16, 2020.<ref></ref>
|-
! scope="row" | אלבומים פיזיים
| 20
|
* פורסם לראשונה בשבוע 41, 2016.<ref></ref>
|-
! scope="row" | אלבומי ויניל
| 10
|
* פורסם לראשונה בשבוע 2, 2015.<ref></ref>
|-
! scope="row" | אלבומי DVD
| 20
|
* פורסם לראשונה בשבוע 46, 2001.<ref></ref>
* לא פעיל; פורסם לאחרונה בשבוע 16, 2020.<ref></ref>
|-
! scope="row" | אלבומים קלאסיים
| 10
|
* פורסם לראשונה בשבוע 3, 2000.<ref></ref>
|-
! scope="row" | אלבומי דאנסבנד / שלאגר
| 20
|
* פורסם לראשונה בשבוע 32, 2001.<ref></ref>
|-
! scope="row" | אלבומי היפ הופ
| 20
|
* פורסם לראשונה בשבוע 32, 2001.<ref></ref>
|-
! scope="row" | אלבומי הארד רוק
| 20
|
* פורסם לראשונה בשבוע 32, 2001.<ref></ref>
|-
! scope="row" | אלבומי ג'אז
| 20
|
* פורסם לראשונה בשבוע 32, 2001.<ref></ref>
|}

=== מצעדי שירים ===
{| class="wikitable sortable plainrowheaders" style="text-align:center"
!שם
!מספר מיקומים
! class="unsortable" | תיאור
|-
! scope="row" |סינגלים
| 100
|
* פורסם לראשונה בשבוע 46, 1975 עם 20 מיקומים.<ref></ref>
* פורסם החל משבוע 17, 1991 עם 40 מיקומים.<ref></ref>
* פורסם החל משבוע 46, 1995 עם 60 מיקומים.<ref></ref>
* פורסם החל משבוע 2, 2015 עם 100 מיקומים.<ref></ref>
|-
! scope="row" | Heatseeker
| 20
|
* הרחבה של מצעד הסינגלים שמראה אילו שירים נמצאים מחוץ ל-100 המובילים וטרם נכנסו אליו.
* פורסם לראשונה בשבוע 2, 2015.<ref></ref>
|-
! scope="row" |מצעד 20 השירים השוודים
| 20
|
* פורסם לראשונה בשבוע 2, 2015.<ref></ref>
|-
! scope="row" |שירי הדאנס
| 20
|
* פורסם לראשונה בשבוע 32, 2001.<ref></ref>
|-
! scope="row" |מצעד הרינגטונים
| 20
|
* פורסם לראשונה בשבוע 26, 2006 עם 10 מיקומים.<ref></ref>
* פורסם החל משבוע 15, 2007 עם 20 מיקומים.<ref></ref>
* לא פעיל; פורסם לאחרונה בשבוע 3, 2012.<ref></ref>
|}

== קישורים חיצוניים ==
* 

== הערות שוליים ==

קטגוריה:מוזיקה שוודית
שוודיה
יחסי אוקראינה–סוריה

יחסי אוקראינה–סוריה הם היחסים בין אוקראינה לרפובליקה הערבית הסורית. שתי המדינות כוננו יחסים דיפלומטיים בשנת 1992, אך היחסים נותקו בשנת 2022. שגרירות אוקראינה בלבנון אחראית על האינטרסים של אוקראינה בסוריה.

==היסטוריה==
סוריה הכירה בעצמאות אוקראינה ב-28 בדצמבר 1991. שתי המדינות כוננו יחסים דיפלומטיים ב-31 במרץ 1992.

עם תחילת מלחמת האזרחים בסוריה ב-2011, סוריה התקרבה פוליטית לפדרציה הרוסית. בעקבות פשעי משטר בשאר אל-אסד נגד העם הסורי במהלך המלחמה, אוקראינה סגרה את שגרירות אוקראינה בדמשק ב-2016, וב-2018 הורתה על סגירת שגרירות סוריה בקייב.

ב-29 ביוני 2022 הכירה סוריה בעצמאות השטחים שנכבשו על ידי רוסיה באוקראינה<ref>[https://suspilne.media/255352-siria-viznala-nezaleznist-ldnr/ Сирія визнала "незалежність" "ЛДНР"] - Суспільне</ref>, ובעקבות כך ניתקה אוקראינה את היחסים עם סוריה ב-30 ביוני 2022<ref name="мзс">[https://mfa.gov.ua/news/zayava-mzs-ukrayini-shchodo-rozrivu-diplomatichnih-vidnosin-iz-sirijskoyu-arabskoyu-respublikoyu Заява МЗС України щодо розриву дипломатичних відносин із Сирійською Арабською Республікою] - МЗС України</ref>.

==קישורים חיצוניים==

==הערות שוליים==
סואצ'ה

סואצ'ה (בספרדית: Soacha) היא העיר הגדולה במחוז קונדינמרקה שבקולומביה, וחלק מהמטרופולין של הבירה בוגוטה. נכון לשנת 2022, בסואצ'ה מתגוררים כ־808,288 תושבים, והיא אחת הערים הגדולות ביותר בקונדינמרקה.

== היסטוריה ==
סואצ'ה הייתה מאוכלסת תחילה על ידי קבוצות ילידים, לפני הגעתם של הכובשים הספרדים.

סאוצ'ה המודרנית נוסדה ב-15 באוגוסט 1600. העיר התפרסמה לאחר שהמועמד לנשיאות לואיס קרלוס גלאן נרצח בעיר ב-18 באוגוסט 1989 במהלך מסע הבחירות שלו לנשיאות.

באותה השנה התפוצצה מעל שמי העיר טיסה 203 של אוויאנקה. באסון זה נהרגו גם שלושה מתושבי סואצ'ה. פיצוץ זה תוכנן על ידי מנהיג קרטל מדיין, פבלו אסקובר. אסקובר התכוון לרצוח את המועמד לנשיאות ססאר גוויריה, שהיה אמור להיות על הטיסה. בסופו של דבר, גוויריה החליט שלא לטוס ובסופו של דבר נבחר לנשיאות.

== קישורים חיצוניים ==

* 

קטגוריה:קולומביה: ערים
קטגוריה:יישובים שהוקמו ב-1600
אלפיה של איבן מליכ

אלפיה של אבן מאלכ (בערבית: ألفية ابن مالك) הוא ספר דקדוק ערבי מחורז שנכתב על ידי אבן מאלכ במאה ה-13. הכותרת המלאה שלו היא אל-ח'ולאסה אל-אלפיה. לפי ההיסטוריון אל-מקרי, אלפיה נכתב כחיקוי של א-דורה אל-אלפיה של אבן מועטי א-זוואווי.<ref name="EI2"></ref>
לפחות 43 פירושים נכתבו לחיבור הזה, שהיה אחד משני היסודות העיקריים של החינוך למתחילים בחברות ערביות עד המאה ה-20. במאה ה-20 החלו מערכות חינוך דתיות להיות מוחלפות בקולוניאליות (כמו בתי הספר הצרפתיים במרוקו).<ref>Eickelman, D. F. (1992). Knowledge and Power in Morocco: The Education of a Twentieth-Century Notable. Princeton: Princeton University Press, p. 56</ref>

יחד עם אל אג'ורומיה, האלפיה היה אחד הספרים הראשונים לשנן על ידי תלמידים בבתי ספר דתיים לאחר הקוראן.

הספר הזה נמצא עדיין בשימוש בדארים המסורתיים, מערכת החינוך האסלאמית במסג'יד, במדינת קרלה בדרום הודו וגם בפנימיות אסלאמיות מסורתיות באינדונזיה.

==קישורים חיצוניים==

== הערות שוליים ==

קטגוריה:ספרים בערבית
ציד השועלים

ציד השועלים (באנגלית: The Fox Hunt) הוא סרט הנפשה קצר אמריקאי מסדרת הסרטים "סימפוניות טיפשיות", אשר יצא בשנת 1931.

== עלילה ==
בוקר באזור הכפרי האנגלי והגיע זמנו של האדון לעשות את התחביב האהוב עליו: ציד השועלים.

== מדבבים ==
*סוס: ריצ'רד אדוארדס.

== מדיה ביתית ==
הסרט הופץ ב-19 בדצמבר 2006, באוצרות וולט דיסני: עוד סימפוניות טיפשיות, כרך ב'.

== קישורים חיצוניים ==

קטגוריה:סימפוניות טיפשיות
קטגוריה:סרטי 1931
קטגוריה:סרטי שחור-לבן אמריקאיים
הברווזון המכוער (סרט, 1931)

הברווזון המכוער (באנגלית: The Ugly Duckling) הוא סרט הנפשה קצר אמריקאי בשחור לבן שהופץ בשנת 1931 כחלק מסדרת הסרטים "סימפוניות טיפשיות". סרט ההנפשה הופק מחדש בצבע בשנת 1939.

== עלילה ==
אף על פי שהסרט הקצר מבוסס באופן רופף על האגדה של הנס כריסטיאן אנדרסן מ-1843 "הברווזון המכוער", קווי הדמיון האמיתיים היחידים הם שציפור אחת מתבלבלת עם אחרת והיכולות הייחודיות שלו מאפשרות לה להפוך למשהו מיוחד.

בגרסה זו, תרנגולת ישנה כאשר הביצים שלה בוקעות. שש תרנגולות נקבות בוקעות לשמחתה. עם זאת, הביצה האחרונה מגלה ברווזון שהתערבב בין תרנגולות החצר. התרנגולת והאפרוחים מתרחקים ממנו. למרות ניסיונותיו הטובים ביותר של הברווזון להשתלב עם אחיותיו הגוזליות, דברים לא מסתדרים. הוא מנסה ללכת לכלב, פרה ואפילו צפרדע, אך ללא הועיל, ונותר לו לבכות על "כיעורו" לאחר שהוא לועג לבבואתו. בקרוב, בתה של הפרה מודיעה לכולם לתפוס מחסה בבת אחת כי סופת טורנדו מגיעה אליהם. התרנגולת והאפרוחים רצים במהירות לתוך בית התרנגולות, אבל הברווזון היה צריך להיכנס מתחת לבית מפני שהם לא קיבלו אותו.

עם זאת, כאשר גוזלי התרנגולת מאוימים על ידי מפל, עקב הורדתם בנהר לאחר שבית התרנגולות נקלע לטורנדו, הברווזון הקטן שוחה להצלה לאחר שעבר הרבה זבל כדי להגיע אליהם. התרנגולת זועקת מפחד לחיי בנותיה. הברווזון נכנס לבית התרנגולות, אבל ברגע שהעץ הראשון עובר, הברווז ואחיותיו האפרוחים נמצאים עליו. הוא אומר להם במהירות לברוח חזרה לבית התרנגולות ומציל אותם, אך עץ שני מגיע להרוס אותו. הפעם, הברווז מצווה על אחיותיו לרוץ אל מפוח האח שהוא קופץ עליו בחוזקה כמה פעמים כדי לקחת את המכפלת למקום מבטחים. הוא זוכה לשבחים כגיבור על ידי אחיותיו. התרנגולת מרימה את הברווזון, מזהה אותו כבנה ומחבקת אותו לשמחתו.

כשמונה שנים מאוחר יותר, ב-1939, הסרט יעשה מחדש ויעקוב אחר סיפור אנדרסן המקורי הרבה יותר בנאמנות. זה נותן לברווזון המכוער את ההבחנה הייחודית להיות הסרט היחיד בסדרה שנעשה פעמיים. הסרט הזה נמכר אז כדי להגיע לכ-4,000 דולר לחודש לכל היותר ברווח, כי הוא טיפס לאט במעלה קנה המידה של הצמיחה.

== מדיה ביתית ==
הסרט הופץ ב-19 בדצמבר 2006, באוצרות וולט דיסני: סימפוניות טיפשיות - קלאסיקות מוזיקליות היסטוריות.<ref></ref>

== ראו גם ==
*הברווזון המכוער (סרט, 1939)

== קישורים חיצוניים ==

== הערות שוליים ==

קטגוריה:סימפוניות טיפשיות
קטגוריה:סרטי שחור-לבן אמריקאיים
קטגוריה:סרטים על עופות
LuLu Group International

קבוצת לולו אינטרנשיונל (בערבית: مجموعة لولو الدولية; באנגלית: LuLu Group International) היא קונגלומרט אמירתי המפעילה רשתות מרכולים במפרץ הפרסי ובהודו<ref></ref>.

מטה החברה הראשי נמצא בעיר אבו דאבי, איחוד האמירויות, מעסיקה כ-57,000 עובדים ושולטת ברשת המרכולים לולו היפרמרקט (Lulu Hypermarket).

קבוצת לולו אינטרנשיונל דורגה כחלק מחמישים החברות הצומחות ביותר בעולם, כשהיא מפעילה כ-215 מרכולים, מרכז כנסים, 13 קניונים ובית מלון<ref></ref>.

== היסטוריה ==
קבוצת לולו אינטרנשיונל הוקמה בשנת 2000 על ידי יוסוף עלי מוסאליאם, אך פעלה באופן פרטני מתחילת שנות התשעים<ref></ref>.

בשנת 1995, פתחה החברה את המרכול הראשון שלה באבו דאבי, איחוד האמירויות.

בסוף שנות ה-90, הקימה החברה את חנויות הכלבו לולו סנטר (Lulu Center).

בשנת 2000, פתחה החברה את סניף ההיפרמרקט הראשון שלה באבו דאבי ועד מהרה פתחה עוד מספר סניפים ברחבי איחוד האמירויות, כווית, קטר, ערב הסעודית, בחריין, עומאן ותימן.

בשנת 2007, החלה לנהל את קניון ח'אלידיה באיחוד האמירויות.

בשנת 2013, פתחה החברה את קניון לולו (Lulu) בקוצ'י, הודו<ref></ref>.

בשנת 2014, רכשה קבוצת לולו אינטרנשיונל כ-10 אחוזים ממניותיה של חברת איסט אינדיה (East India Company) ו-40 אחוזים מחברת פיין פודס (Fine Foods) תמורת כ-85 מיליון דולר<ref></ref>.

בשנת 2021, פתחה החברה את קניון נוסף בעיר טריוונדרום, הודו<ref></ref>.

== קישורים חיצוניים ==

* 

== הערות שוליים ==

קטגוריה:איחוד האמירויות הערביות: חברות
קטגוריה:אבו דאבי (אמירות)
קטגוריה:חנויות
קטגוריה:חנויות מזון
פדריקו פריירה

אנדרס פדריקו פריירה קסטלנובלה (בספרדית: Andrés Federico Pereira Castelnoble; נולד ב-24 בפברואר 2000 במונטווידאו שבאורוגוואי) הוא כדורגלן אורוגוואי המשחק בעמדת המגן הימני בקבוצת ליברפול מונטווידאו מליגת העל האורוגוואית.

== קריירת מועדונים ==
פריירה גדל במחלקת הנוער של ליברפול מונטווידאו. בשנת 2019 החל לשחק בקבוצה הבוגרת של המועדון במסגרת ליגת העל האורווגוואית. הוא זכה עם המועדון בסופר קאפ האורוגוואי בעונת .

== תארים ==
;ליברפול מונטווידאו
* הסופר קאפ האורוגוואי (1): 2020

== קישורים חיצוניים ==

קטגוריה:כדורגלנים אורוגוואים
קטגוריה:מגני כדורגל אורוגוואים
קטגוריה:מונטווידאו: כדורגלנים
קטגוריה:כדורגלני ליברפול מונטווידאו
קטגוריה:אורוגוואים שנולדו ב-2000
.iq

iq. היא סיומת האינטרנט (Country Code Top Level Domains) הלאומית של שמות המתחם (domain name) של אתרי אינטרנט הרשומים בעיראק.

בין השנים 1997–2005 הייתה סיומת האינטרנט מוגבלת מאוד, זאת מכיוון שהמנהל המוקצה של סיומת האינטרנט הורשע בקשרים עם ארגון טרור. המנהל של סיומת האינטרנט, אשר נוצרה ב־9 במאי 1997, היה באיאן אלשי, פלסטיני אשר היגר לטקסס ונהיה לבעלים על חברת infoCom. בעקבות פרשייה שהתגלתה, נודע כי לאלשי ולאחיו קיימים קשרים עם מוסא אבו מרזוק, פעיל בכיר בארגון הטרור הפלסטיני חמאס. כמו כן, נודע כי האחים ייצאו ציוד מחשבים וטכנולוגיה ללוב ולסוריה באופן בלתי חוקי. אלה נעצרו ב־18 בדצמבר 2002 ומאוחר יותר הורשעו.

בשנת 2003, בתחילת מלחמת עיראק, דובר על העברת הניהול על סיומת האינטרנט, אך רק בשנת 2005 הניהול הועבר על ידי ICANN לוועדת התקשורת והמדיה העיראקאית .

== שמות מתחם ==
* iq. – כללי
* gov.iq – אתרים ממשלתיים
* edu.iq – מוסדות השכלה גבוהה
* sch.iq – בתי ספר ציבוריים ופרטיים
* com.iq – גופים מסחריים המוכרים על ידי משרד המסחר
* mil.iq – אתרים צבאיים
* org.iq – ארגונים ללא כוונות רווח
* net.iq – ספקי שירותי רשת המוכרים על ידי משרד המסחר
* name.iq – יחידים (אישי/בלוג)

== קישורים חיצוניים ==

* [http://www.iana.org/domains/root/db/iq.html מידע על הסיומת iq.], באתר IANA

== הערות שוליים ==

קטגוריה:עיראק: כלכלה